text: Gider ikke snakke om forlis
  27 juni 2011 kl. 08.36
  Fiskeskipper Hans Marius Mikkelsen er kommet hjem efter det dramatiske forlis søndag morgen. Han skal i dag holde møde med forsikringsselskabet.
  Hans Marius Mikkelsen og hans søn, Kim, blev reddet ombord på en lodsbåd, da deres kutter belv sejlet ned af et 90 meter langt fragtskib ni sømil øst for Skagen.
  - Jeg gider ikke rigtig snakke om det. Der er så mange, der har ringet, sagde Hans Marius Mikkelsen til TV SYD, da vi kontaktede ham derhjemme mandag. 
  Sammenstøddet skete kl. 7.45, hvor fragtskibet Frank W kolliderede med Lilly af Esbjerg.
  De to Esbjerg-fiskere blev samlet op, inden deres kutter sank - inden de nåede at blive våde. 
  Søfartsstyrelsen undersøger sagen. Årsagen til sammenstøddet, der skete i dagslys, kendes ikke. Handelsskibet har fået tilladels til at fortsætte til Halmstad i Sverige, mens sagen undersøges. Fagtskibet er indregistreret i Caribien.
  
  Se indslag fra TV Nord
        null
        null
  